ai4bharat/Pralekha huggingface dataset:
নির্বাচনকমিশন
তামিলনাড়ু, গোয়া এবং কর্ণাটক বিধানসভার শূন্য আসনগুলি পূরণের জন্য ১৯শে মে-র উপ-নির্বাচনের নির্ঘন্ট
নয়াদিল্লি, ৯ এপ্রিল, ২০১৯
তামিলনাড়ু, গোয়া এবং কর্ণাটক বিধানসভার ছ’টি শূন্য আসনের জন্য ভোটগ্রহণের প্রয়োজন।
|
|
ক্রমিক সংখ্যা
|
|
রাজ্য
|
|
বিধানসভা কেন্দ্রের নাম
|
|
১
|
|
গোয়া
|
|
১১ - পানাজি
|
|
২
|
|
তামিলনাড়ু
|
|
১১৬ - সুলুর
|
|
৩
|
|
তামিলনাড়ু
|
|
১৩৪ – আরাভাকুরিচি এসি
|
|
৪
|
|
তামিলনাড়ু
|
|
১৯৫ – থিরুপারাঙ্কুন্দ্রাম
|
|
৫
|
|
তামিলনাড়ু
|
|
২১৭ – ওট্টাপিদারাম 
|
|
৬
|
|
কর্নাটক
|
|
৭০- কুন্দগুল
আঞ্চলিক নানা উৎসব, ভোটার তালিকা, আবহাওয়া পরিস্থিতি সহ নানা বিষয় বিবেচনা করে কমিশন সিদ্ধান্ত নিয়েছে নিম্নলিখিত নির্ঘন্ট অনুসারে এই উপ-নির্বাচনগুলি অনুষ্ঠিত হবে :
|
|
নির্বাচনী প্রক্রিয়া
|
|
সূচি
|
|
নির্বাচনী বিজ্ঞপ্তি জারির তারিখ
|
|
২২শে এপ্রিল 
|
|
মনোনয়নপত্র জমা দেওয়ার শেষ দিন
|
|
২৯শে এপ্রিল 
|
|
মনোনয়নপত্র পরীক্ষার দিন
|
|
৩০শে এপ্রিল 
|
|
মনোনয়নপত্র প্রত্যাহারের শেষ দিন
|
|
২ মে 
|
|
ভোটগ্রহণ
|
|
১৯শে মে 
|
|
ভোট গণনা
|
|
২৩শে মে 
|
|
নির্বাচনী প্রক্রিয়া সম্পন্ন করার দিন
|
|
২৭ মে 
ভোটার তালিকা
১ জানুয়ারি, ২০১৯-এ সংশ্লিষ্ট বিধানসভা কেন্দ্রগুলির জন্য যে ভোটার তালিকা প্রকাশিত হয়েছিল, তা বিবেচিত হবে।
বৈদ্যুতিন ভোটযন্ত্র এবং ভিভিপ্যাট
নির্বাচন কমিশন সিদ্ধান্ত নিয়েছে এই উপ-নির্বাচনে সমস্ত ভোটগ্রহণ কেন্দ্রে বৈদ্যুতিন ভোটযন্ত্র এবং ভিভিপ্যাট ব্যবহার করা হবে। এই মেশিনগুলির সাহায্যে নির্বাচন সুষ্ঠুভাবে সম্পন্ন করার জন্য পর্যাপ্ত সংখ্যক ভোটযন্ত্র এবং ভিভিপ্যাটের বন্দোবস্ত করা হবে।
ভোটারদের শনাক্তকরণ
নির্বাচন কমিশন সিদ্ধান্ত নিয়েছে অতীতের মতো এই উপ-নির্বাচনে ভোটগ্রহণের সময়েও ভোটারদের শনাক্তকরণ বাধ্যতামূলক। একজন ভোটারের সচিত্র পরিচয়পত্র এই শনাক্তকরণের প্রধান নথি হিসেবে বিবেচিত হবে। ২০১৯-এর সাধারণ এবং রাজ্য বিধানসভার নির্বাচনের জন্য কমিশনের নির্দেশ অনুযায়ী, এই উপ-নির্বাচনগুলির ভোটগ্রহণের সময় ভোটারদের শনাক্ত করতে হবে।
আদর্শ আচরণবিধি
১০ই মার্চ লোকসভা নির্বাচনের নির্ঘন্ট ঘোষণা হওয়ার সঙ্গে সঙ্গে সব রাজ্য এবং কেন্দ্রশাসিত অঞ্চলে আদর্শ আচরণবিধি বলবৎ হয়েছে। এই আদর্শ আচরণবিধি প্রতিটি প্রার্থী, রাজনৈতিক দল এবং সংশ্লিষ্ট রাজ্য সরকারগুলির ক্ষেত্রে প্রযোজ্য।
CG/CB/DM
(Visitor Counter : 188
অর্থমন্ত্রক
সিজিএসটি-র আধিকারিকরা ৯১ কোটি টাকা ইনপুট ট্যাক্স ক্রেডিট দাবি করার সঙ্গে যুক্ত ২৩টি সংস্থার একটি নেটওয়ার্কের হদিশ পেয়েছে
নতুন দিল্লি, ১১ জুলাই, ২০২১
সুনির্দিষ্ট গোয়ান্দা তথ্যের ভিত্তিতে কেন্দ্রীয় পণ্য ও পরিষেবা কর -এর পশ্চিম দিল্লি কমিশনারেটের কর ফাঁকি দমন শাখার আধিকারিকরা বেআইনি ভাবে সুবিধা নিয়ে পণ্য সামগ্রী ছাড়াই প্রায় ৯১ কোটি টাকার চালানের মাধ্যমে ইনপুট ট্যাক্স ক্রেডিট অনুমতি আদায়ের একটি ভিত্তিহীন ঘটনার হদিশ পেয়েছেন। ভিত্তিহীন ইনপুট ট্যাক্স ক্রেডিট দাবি করার পেছনে একাধিক ভুয়ো সংস্থার নেটওয়ার্ক জড়িত রয়েছে বলে জানা গেছে। ভুয়ো এই সংস্থাগুলি কর ফাঁকি দিয়ে অবৈধ ভাবে ইনপুট ট্যাক্স ক্রেডিটের সুবিধা গ্রহণ করেছে।
কর ফাঁকি দমন শাখার আধিকারিকরা ভুয়ো সংস্থাগুলির যে নেটওয়ার্কের হদিশ পয়েছেন, তারমধ্যে মেসার্স গিরধার এন্টারপ্রাইস, মেসার্স অরুণ সেলস, মেসার্স অক্ষয় ট্রেডার্স, মেসার্স শ্রী পদ্মাবতী এন্টারপ্রাইস সহ আরও ১৯টি সংস্থা জড়িত রয়েছে। ভুয়ো এই ২৩টি সংস্থা পণ্য ছাড়াই চালান তৈরি করতো, যাতে প্রকৃত জিএসটি মাশুল মেটানো ছাড়াই অবৈধভাবে করের সুবিধা নিতো। এধরণের ভুয়ো চালান তৈরির সঙ্গে প্রয়াত শ্রী দীনেশ গুপ্তা, শ্রী শুভম গুপ্তা, শ্রী বিনোদ জৈন ও শ্রী যোগেশ গোয়েল জড়িত ছিলেন বলে জানা গেছে। এই সংস্থাগুলি বিভিন্ন পণ্য সামগ্রীর ব্যবস্যায় যুক্ত ছিল। এমনকি, পণ্য ছাড়াই ৫৫১ কোটি টাকার চালান তৈরি করেছিল। কিন্তু এই চালানের বিনিময়ে তারা প্রকৃতপক্ষে কোন কর জমা করেনি। পক্ষান্তরে সংস্থাগুলি কর জমা বাবদ প্রায় ৯১ কোটি টাকা রিটার্নের দাবি জানায়। অভিযুক্তরা স্বেচ্ছায় তাদের অভিযোগ স্বীকার করে বিবৃতি জমা দিয়েছে।
ভুয়ো চালান তৈরির সঙ্গে যুক্ত শ্রী শুভম গুপ্তা, শ্রী বিনোদ জৈন ও শ্রী যোগেশ গোয়েল সজ্ঞানে দুষ্কর্ম স্বীকার করে নিয়েছেন। এজন্য তাদেরকে ২০১৭-র সিজিএসটি আইনের ১৩২ এবং ১৩২ ধারার আওতায় অভিযু্ক্ত করা হয়েছে। উল্লেখ করা যেতে পারে, সংশ্লিষ্ট আইনের যে ধারাগুলিতে এদের অভিযু্ক্ত করা হয়েছে তা জামিন অযোগ্য এবং শাস্তিযোগ্য অপরাধ। সিজিএসটি আইনের ১৩২ ধারার আওতায় এদের গতকাল গ্রেফতার করা হয়েছে এবং মেট্রোপলিটন ম্যাজিস্ট্রেট ১৪ দিন বিচার বিভাগীয় হেফাজতে রাখার নির্দেশ দিয়েছেন। পুরো ঘটনার তদন্ত চলছে।
উল্লেখ করা যেতে পারে, সিজিএসটি কমিশনারেটের দিল্লি জোন জিএসটি ফাঁকি দমনে সর্বদাই সতর্ক রয়েছে। কর ফাঁকি দপ্তরের আধিকারিকরা চলতি অর্থবর্ষে ৯১ কোটি টাকার বেশি কর ফাঁকি দেওয়ার হদিশ পেয়েছেন এবং কর ফাঁকি দেওয়ার ঘটনায় ৩ জনকে গ্রেফতার করেছেন।
CG/BD/AS
(Visitor Counter : 175
প্রতিরক্ষামন্ত্রক
উপকূল প্রতিরক্ষা মহড়া 'সমুদ্র নজরদারি ২০২১' শেষ হয়েছে
নয়াদিল্লী, ১৪ জানুয়ারি, ২০২১
১২ এবং ১৩ই জানুয়ারি দু’দিন ধরে আয়োজিত উপকূল প্রতিরক্ষা মহড়া 'সমুদ্র নজরদারি ২০২১' শেষ হয়েছে। সমুদ্র নজরদার মহড়ার উদ্দেশ্যই হল দেশের উপকূলবর্তী অঞ্চলে নজরদারি বজায় রাখা এবং সুনির্দিষ্ট অর্থনৈতিক অঞ্চল  অন্তর্ভুক্ত দেশগুলিতে শান্তি ও সুস্থিতি বজায় রাখা। এর পাশাপাশি উপকূল সুরক্ষায় কার্যকর ব্যবস্থা গ্রহণ করা।
এই মহড়ায় উপকূল সুরক্ষায় ব্যবহৃত সরঞ্জাম এবং ভারতীয় নৌবাহিনী ও উপকূল রক্ষী বাহিনী ১১০টিরও বেশি সামগ্রী তুলে ধরা হয়েছে। পুরো উপকূল সুরক্ষার তদারকির কাজে যুক্ত ছিল ভারতীয় নৌবাহিনী এবং উপকূলরক্ষী বাহিনীর বিমান ও হেলিকপ্টার।
সমুদ্র বন্দরের মাধ্যমে বাণিজ্য পরিচালন, বন্দর সুরক্ষার ব্যবস্থাপনা এবং বন্দরগুলিতে কোনরকম জরুরি সংকট দেখা দিলে তা মোকাবিলা করার মতো বিষয়গুলি নিয়েও এই মহড়ায় পর্যালোচনা চালানো হয়। রাজ্য পুলিশের প্রতিনিধি দল, ভারতীয় নৌবাহিনীর মেরিন কমান্ডো এবং জাতীয় সুরক্ষা বাহিনীর কমান্ডো উপকূল অঞ্চলে সন্ত্রাস নিয়ন্ত্রণের বিষয় নিয়ে মহড়ায় অংশ নেন। এই মহড়ায় প্রযুক্তিগত নজরদারি পরিকাঠামো- ন্যাশনাল কমান্ড, কন্ট্রোল কমিউনিকেশন অ্যান্ড ইন্টেলিজেন্স  নেটওয়ার্ককে বৈধ বলে ঘোষণা করা হয়েছে। ভারতীয় নৌবাহিনী এবং উপকূলরক্ষী বাহিনীর বিভিন্ন স্টেশনে নজরদারি সংক্রান্ত তথ্য প্রেরণ ব্যবস্থাপনার মধ্যে সমন্বয় সাধনের জন্য গুরুগ্রামে তথ্য ব্যবস্থাপনা ও বিশ্লেষণ কেন্দ্র এই নেটওয়ার্ক তৈরি করেছে।
উপকূল অঞ্চলে প্রতিরক্ষা এবং জাতীয় সুরক্ষার স্বার্থের সঙ্গে জড়িত বিভিন্ন বিষয় নিয়ে একাধিক সংস্থার মধ্যে সহযোগিতা ও সমন্বয় সাধনের দিক নিয়েও আলোচনা চালানো হয় এই মহড়ায় ।
বিজ্ঞানওপ্রযুক্তিমন্ত্রক
মোহালির ইন্সটিটিউট অফ ন্যানো সায়েন্স অ্যান্ড টেকনোলজি কম্প্যুটার-ভিত্তিক ন্যানো মেটেরিয়াল আবিষ্কার করেছে
নয়াদিল্লি, ১০ এপ্রিল, ২০২০
কেন্দ্রীয় বিজ্ঞান ও প্রযুক্তি মন্ত্রকের অধীনস্বশাসিত সংস্থা মোহালির ইন্সটিটিউট অফ ন্যানো সায়েন্স অ্যান্ড টেকনোলজির গবেষকরা ন্যানো মেটেরিয়ালস্ – এর এমন কম্প্যুটার-ভিত্তিক নক্শা আবিষ্কার করেছে, যার সাহায্য ন্যানো পরিবাহী কিভাবে ছোট ছোট আকারে বিদ্যুৎ তৈরির উপকরণ গঠন করে তা দেখা যাবে। পিয়েজো ইলেক্ট্রিসিটি কিছু বস্তুর ওপর চাপ সৃষ্টির মাধ্যমে বিদ্যুৎ উৎপাদন করে থাকে।
তাই, পিয়েজো ইলেক্ট্রিসিটির ব্যবহার আমাদের দৈনন্দিন জীবনকে সহজ করে তুলেছে। অবশ্য, পিয়াজো ইলেক্ট্রিসিটির অধিকাংশ প্রয়োগ হয়েছে টু-ডি মেটেরিয়ালের ওপর। ডিভাইসবেস অ্যাপ্লিকেশন, যা প্রধাণত টু-ডি মেটেরিয়ালের পরীক্ষার সঙ্গে সঙ্গতি রেখে প্রয়োগ করা হয়নি, তাই বর্তমান পরীক্ষা-নিরীক্ষায় এই বিষয়টির ওপর পিয়াজো ইলেক্ট্রিসিটির প্রয়োগ অত্যন্ত প্রয়োজনীয় হয়ে উঠেছে।
বিজ্ঞান ও প্রযুক্তি মন্ত্রকের তহবিল সহায়তায় পিয়েজো ইলেক্ট্রিসিটির এই প্রয়োগ ভারতে সিএসআইআর – এর অধীনে গ্রহণ করা হয়েছে। গবেষকরা জানিয়েছেন, পিয়েজো ইলেক্ট্রিসিটির কার্যকরিতা টু-ডি মেটেরিয়ালের ক্ষেত্রে ৪০.৩৩ পিএম/ভি মাত্রায় পৌঁছবে বলে মনে করা হছে। এই ধরনের বিদ্যুতের ব্যবহার সাধারণত শিল্প সংস্থাগুলিতে ব্যাপকভাবে হয়ে থাকে। গবেষকদের আরও দাবি ন্যানো ডিভাইস গঠনের ক্ষেত্রে ধাপে ধাপে ন্যানো স্ট্রাকচার গড়ে তোলার বিষয়টি পিয়েজো ইলেক্ট্রিক প্রয়োগের ক্ষেত্রে অত্যন্ত গুরুত্বপূর্ণ। এই কারণেই ন্যানো ইলেক্ট্রিকের ভবিষ্যৎ ধরণ নিরূপণে ন্যানো স্ট্রাকচার গঠনে গুরুত্ব দেওয়া হচ্ছে। উল্লেখ করা যেতে পারে, ২০১২ সালে প্রথমবার টু-ডি মেটেরিয়ালের ওপর পিয়েজ ইলেক্ট্রিসিটির অস্তিত্বের প্রমাণ মেলে। ২০১৪ সালে বিষয়টির আক্ষরিক উপযোগিতা প্রমাণিত হয়। এরপর থেকে নিরন্তর পিয়েজো ইলেক্ট্রিসিটির ওপর গবেষণা চলছে। সম্প্রতি আমেরিকান কেমিক্যাল সোসাইটিতে প্রকাশিত এক নিবন্ধের অধ্যাপক আবীর দে সরকার ও তাঁর ছাত্র মোহিত কুমার মহান্ত টু-ডি ন্যানো-স্ট্রাকচারে একটি মনোলেয়ারের ওপর অন্য একটি মনোলেয়ারের সংযোগ স্থাপনের মাধ্যমে পিয়েজো ইলেক্টিসিটির ব্যবহার হাতে-কলমে প্রয়োগ করে দেখেছেন।
উল্লেখ করা যেতে পারে, কেন্দ্রীয় বিজ্ঞান ও প্রযুক্তি দপ্তর মোহালির এই প্রতিষ্ঠানটিকে তহবিল সহায়তা দিয়ে থাকে। প্রতিষ্ঠানের অধ্যাপক শ্রী সরকার ও তাঁর ছাত্র শ্রী মহান্ত পিয়েজো ইলেক্ট্রিসিটি এবং ইলেক্ট্রনিক্সের মধ্যে সঙ্গতি সূচক যোগসূত্র স্থাপন করে পিয়েজো ইলেক্ট্রিসিটির ব্যবহার পরীক্ষা করে দেখেছেন। আন্তর্জাতিক জার্নাল ন্যানো স্কেলে এ সংক্রান্ত তাদের দুটি সমীক্ষা পত্র প্রকাশিত হয়েছে।
CG/BD/SB
(Visitor Counter : 83
আয়ুষ
ডিজিটাল প্ল্যাটফর্মে আন্তর্জাতিক যোগ দিবস, ২০২০ উদযাপন
নয়াদিল্লি, ৫ জুন, ২০২০
কোভিড-১৯ মহামারীর ফলে দেশ জুড়ে স্বাস্থ্যক্ষেত্রে জরুরি পরিস্থিতির প্রেক্ষিতে চলতি বছরের আন্তর্জাতিক যোগ দিবস ডিজিটাল প্ল্যাটফর্মে উদযাপিত হবে। এই অনুষ্ঠানের আয়োজন করেছে আয়ুষ মন্ত্রক ও ইন্ডিয়ান কাউন্সিল ফর্ কালচারাল রিলেশন। আইসিসিআর-এর সভাপতি ডঃ বিনয় সহস্রবুদ্ধে আজ এক যৌথ সাংবাদিক সম্মেলনে জানান, এ বছরের এই অনুষ্ঠানে রোগ প্রতিরোধ ক্ষমতা বৃদ্ধিতে যোগের তাৎপর্য তুলে ধরা হবে বিশ্ব জুড়ে মহামারীর প্রেক্ষিতে যা অত্যন্ত গুরুত্বপূর্ণ। ওই সাংবাদিক সম্মেলনে আয়ুষ মন্ত্রকের সচিব শ্রী বৈদ্য রাজেশ কোটেচা উপস্থিত ছিলেন।
কোভিড-১৯-এর মতো একটি সংক্রমিত ব্যাধির কারণে এ বছর কোন জমায়েত হবে না। মন্ত্রক তাই সকলকে অনুরোধ করেছে বাড়িতে পরিবারের সদস্যদের সঙ্গে যোগাভ্যাস প্রদর্শন করতে। ডঃ সহস্রবুদ্ধে সাংবাদিকদের জানান, প্রধানমন্ত্রী শ্রী নরেন্দ্র মোদী ‘মাই লাইফ মাই যোগ’ ভিডিও ব্লগিং প্রতিযোগিতায় সকলের অংশগ্রহণের আবেদন জানিয়েছেন। তিনি জানান, এই প্রতিযোগিতার মাধ্যমে আয়ুষ মন্ত্রক এবং আইসিসিআর যোগের বিষয়ে সচেতনতা গড়ে তুলতে ও আন্তর্জাতিক যোগ দিবসে সকলকে অংশগ্রহণে উৎসাহিত করবে।
এই অনুষ্ঠানে আয়ুষ মন্ত্রকের সচিব শ্রী বৈদ্য রাজেশ কোটেচা জানান, প্রধানমন্ত্রীর এই প্রতিযোগিতার বিষয়ে ঘোষণার পর জনমানসে তীব্র কৌতুহল সৃষ্টি হয়েছে। মন্ত্রক আশা করে, এই উৎসাহের ফলে জনস্বাস্থ্যে যথেষ্ট লাভ হবে কারণ, কোভিড-১৯ মহামারীর ফলে যোগের ইতিবাচক প্রভাব সর্বজনবিদিত।
শ্রী কোটেচা আরও জানান, বিশ্ব জুড়ে এই সচেতনতার ফলে যোগের মাধ্যমে মানুষের জীবনে কি কি পরিবর্তন আসবে সে বিষয়ে ধারণা তৈরি হবে।
তিনি আরও জানান, MyGov.gov.in – এই পোর্টালে প্রতিযোগিতা শুরু হয়ে গেছে যা চলবে ১৫ই জুন পর্যন্ত। এরপর, বিচারকমণ্ডলী বিজয়ীদের নাম ঘোষণা করবেন।
এই প্রতিযোগিতায় তিনটি বিভাগ রয়েছে - অনুর্ধ্ব ১৮, প্রাপ্তবয়স্ক এবং যোগাসনের পেশাদারী ব্যক্তিত্ব। এছাড়াও, পুরুষ ও মহিলা প্রতিযোগীরা আলাদাভাবে অংশগ্রহণ করবেন। সব মিলিয়ে এই প্রতিযোগিতায় মোট ছয়টি বিভাগ থাকবে। ভারতের অংশগ্রহণকারীদের মধ্যে ছয়টি বিভাগের প্রথম পুরস্কারপ্রাপক ১ লক্ষ টাকা, দ্বিতীয় পুরস্কারপ্রাপক ৫০ হাজার টাকা এবং তৃতীয় পুরস্কারপ্রাপক ২৫ হাজার টাকা করে পুরস্কার পাবেন। আন্তর্জাতিক স্তরে প্রথম পুরস্কারের মূল্য ২,৫০০ মার্কিন ডলার, দ্বিতীয় পুরস্কার ১,৫০০ মার্কিন ডলার এবং তৃতীয় পুরস্কার ১,০০০ মার্কিন ডলার ধার্য করা হয়েছে। এই সাংবাদিক সম্মেলনে সাংবাদিকদের রোগ প্রতিরোধ বিষয়ক একটি কিট বিতরণ করা হয়।
CG/CB/DM
(Visitor Counter : 137
নারীওশিশুবিকাশমন্ত্রক
পোষণ অভিযানে পশ্চিমবঙ্গকে ২৬,৭৫১ লক্ষ ৮ হাজার টাকা দেওয়া হয়েছে ; রাজ্যসভায় এই তথ্য জানিয়েছেন কেন্দ্রীয় নারী ও শিশু বিকাশ মন্ত্রী
কলকাতা, ৩০ মার্চ, ২০২২
পশ্চিমবঙ্গের জন্য ‘পোষণ অভিযান’ প্রকল্পে ২০১৭-১৮ অর্থবর্ষ থেকে ২০২১-২২ অর্থবর্ষ পর্যন্ত পয়লা জানুয়ারির হিসেবে ২৬,৭৫১ লক্ষ ৮ হাজার টাকা দেওয়া হয়েছে। রাজ্যসভায় সাংসদ শ্রীমতী মৌসম নুরের এক প্রশ্নের জবাবে এই তথ্য জানিয়েছেন কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জুবিন ইরানি।
মন্ত্রী জানান, অপুষ্টি দূরীকরণে সরকার অগ্রাধিকার দিচ্ছে। এক্ষেত্রে অঙ্গনওয়াড়ি কেন্দ্র, বয়ঃসন্ধিতে থাকা বালিকাদের জন্য বিশেষ প্রকল্প এবং প্রধানমন্ত্রী মাতৃ বন্দনা যোজনার সাহায্য নেওয়া হচ্ছে। সুসংহত শিশুবিকাশ প্রকল্পের মাধ্যমে যেসব শিশু প্রবল অপুষ্টিতে ভুগছে, তাদের পুষ্টি পুনর্বাসন কেন্দ্রে চিকিৎসা করা হচ্ছে। শ্রীমতী ইরানি আরও জানিয়েছেন, ২০১৮-র ৮ই মার্চ শুরু হওয়া ‘পোষণ অভিযান’-এর মাধ্যমে দেশে অপুষ্টির সমস্যা দূর করার উদ্যোগ নেওয়া হয়েছে। দ্বিতীয় পর্বের ‘মিশন পোষণ’-এর জন্য ২০২১-২২ অর্থবর্ষে সমস্ত রাজ্য ও কেন্দ্রশাসিত অঞ্চলগুলির জন্য অর্থ বরাদ্দ করা হয়েছে। এর মাধ্যমে সুস্বাস্থ্য নিশ্চিত করার পাশাপাশি রোগ প্রতিরোধ ক্ষমতা বৃদ্ধি ও অপুষ্টির সমস্যা দূর করা হবে বলে মন্ত্রী জানান।
CG/CB/DM/
(Visitor Counter : 10
বিজ্ঞানওপ্রযুক্তিমন্ত্রক
ইউএনডব্লুজিআইসি ভারতে আয়োজনের খবরে আন্তর্জাতিক ভূ-স্থানিক তথ্য সংগ্রাহকরা উৎসাহিত
নতুন দিল্লি, ১৭ই আগস্ট, ২০২১
ইউনাইটেড ন্যাশন ওয়ার্ল্ড জিও স্পেসিয়াল ইনফরমেশন কংগ্রেস  আগামী বছর অক্টোবরে ভারতে অনুষ্ঠিত হবে। আন্তর্জাতিক ভূ-স্থানিক তথ্য সংগ্রাহকরা এই সংবাদে উৎসাহিত। এই কংগ্রেস আয়োজনের জন্য তথ্য সংগ্রাহকদের পরামর্শ নিতে ১৬ই আগস্ট একটি অনুষ্ঠানের আয়োজন করা হয়। ভূ-স্থানিক তথ্য ব্য়বস্থাপনার উপর রাষ্ট্রসংঘের বিশেষজ্ঞ কমিটির একাদশ অধিবেশনের ফাঁকে এই অনুষ্ঠানের আয়োজন করা হয়েছে। আগামী বছর হায়দ্রাবাদে আয়োজিত কংগ্রেসে কেন্দ্রীয় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা সকলকে স্বাগত জানান।
তিনি বলেন, ভারতে ভূ-স্থানিক নীতির উদারিকরণের ফলে এর সুফল পাওয়া যাচ্ছে। শহর এবং গ্রামাঞ্চলে সকলের কাছে ভূ-স্থানিক তথ্য সহজেই পৌঁছে দেওয়ার উদ্যোগ নেওয়া হয়েছে। স্থিতিশীল উন্নয়নের লক্ষ্য অর্জনে রাষ্ট্রসংঘের মূল লক্ষ্য হল, কেউই যেন উন্নয়নের সুফল থেকে বাদ না পড়েন। প্রধানমন্ত্রীর সবকা সাথ, সবকা বিকাশ মন্ত্রের সঙ্গে এই নীতির মিল আছে। ভূস্থানিক তথ্যের সাহায্যে কেন্দ্রের স্বামীত্ব প্রকল্পে গ্রামের জনসাধারণ উপকৃত হচ্ছেন। এই প্রকল্পের মাধ্যমে গ্রামাঞ্চলের জমির মালিকরা তাদের জমির বিষয়ে ডিজিটাল শংসাপত্র পেয়ে থাকেন।
রাষ্ট্রসংঘের সদস্য রাষ্ট্রগুলির মধ্যে ভৃ-স্থানিক তথ্য ব্য়বস্থাপনার উন্নতি ঘটাতে প্রতি চার বছর অন্তর এই কংগ্রেসের আয়োজন করা হয়। ২০১৮র অক্টোবরে চীনে প্রথম কংগ্রেসের আয়োজন করা হয়েছিল। ভারতের ৭৫তম স্বাধীনতা বর্ষপূর্তির অঙ্গ হিসেবে আজাদি কা অমৃত মহোৎসব দেশজুড়ে পালিত হচ্ছে। তারই অঙ্গ হিসেবে ২০২২এর অক্টোবরে হায়দ্রাবাদে ইউনাইটেড ন্যাশন ওয়ার্ল্ড জিও স্পেসিয়াল ইনফরমেশন কংগ্রেসের আয়োজন করা হবে।
CG/CB/SFS
(Visitor Counter : 134
রেলমন্ত্রক
স্পেশাল ট্রেনের জন্য সীমিত সংখ্যক ওয়েটিং লিস্ট টিকিট বিক্রি করবে রেল থাকবেনা কোন আর এ সি
নয়াদিল্লি, ১৪ মে, ২০২০
যাত্রী পরিবহণের জন্য ১২ মে থেকে স্পেশাল ট্রেন চালু করেছে রেল। ভারতীয় রেল সিদ্ধান্ত নিয়েছে ওই ট্রেন গুলির জন্য সীমিত সংখ্যক ওয়েটিং লিস্ট টিকিট বিক্রি করবে রেল কিন্তু কোন আর এ সি থাকবেনা।
নিম্নের সারণীতে দেওয়া হোল কোন শ্রেণীতে কত সংখ্যক ওয়েটিং লিস্টের টিকিট বিক্রি করা হবে।
|
|
শ্রেণী
|
|
সর্বোচ্চ সংখ্যক ওয়েটিং লিস্ট টিকিট
|
|
এ সি ফার্স্ট ক্লাস
|
|
২০
|
|
এক্সিকিউটিভ ক্লাস
|
|
২০
|
|
এ সি টু টিয়ার
|
|
৫০
|
|
এ সি থ্রি টিয়ার
|
|
১০০
|
|
এ সি চেয়ার কার
|
|
১০০ 
|
|
স্লিপার
|
|
২০০ 
এছাড়াও বিশেষ ট্রেন গুলির ক্ষেত্রে আরো কিছু সিদ্ধান্ত নিয়েছে ভারতীয় রেল সেগুলি হলঃ-
- ওয়েটিং লিস্ট সংক্রান্ত অন্যান্য নিয়ম প্রযোজ্য হবে।
- তৎকাল/ প্রিমিয়াম তৎকাল কোটা থাকবেনা
- বরিষ্ঠ নাগরিক কোটা, মহিলাদের জন্য কোটা এবং দ্বিব্যাঙ্গনদের জন্য কোটা চলতি কোটা অনুযায়ী হবে
- টিকিট ফেরতের ক্ষেত্রে ২০১৫ সালের নিয়ম প্রযোজ্য হবে
- ২২ মে থেকে যে সমস্ত স্পেশাল ট্রেন ছাড়বে তার জন্য এই নিয়ম প্রযোজ্য হবে। ওই ট্রেনের জন্য টিকিট ১৫ মে থেকে দেওয়া হবে।
CG/SDG
(
প্রধানমন্ত্রীরদপ্তর
জাহাজের মাধ্যমে আরও একটি জাহাজ বিদেশে স্থানান্তরিত করার ক্ষেত্রে সাফল্যের নজির সৃষ্টি চেন্নাই বন্দরের
এই ঘটনায় উচ্ছ্বসিত প্রধানমন্ত্রী শ্রী নরেন্দ্র মোদী
নয়াদিল্লি, ২৮ মার্চ, ২০২৩
চেন্নাই বন্দর জাহাজ পরিবহণ ক্ষেত্রে বিশেষ সাফল্য দেখিয়েছে। একটি জাহাজে করে আরও একটি জাহাজ বিদেশে কিভাবে পরিবহণ করা যায় তার এক দৃষ্টান্ত তুলে ধরে রেকর্ড স্থাপন করেছে এই বন্দরটি। এই ঘটনায় স্পষ্টতঃই উচ্ছ্বসিত প্রধানমন্ত্রী শ্রী নরেন্দ্র মোদী।
কেন্দ্রীয় প্রতিমন্ত্রী শ্রী শান্তনু ঠাকুরের এক ট্যুইট বার্তার উত্তরে প্রধানমন্ত্রী তাঁর বার্তায় বলেছেন :
“দেশের বন্দর এবং জাহাজ চলাচল ক্ষেত্রে এ হল এক বড় ধরনের ঘটনা।”
PG/SKD/DM/
(
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯৩ কোটি ৮৩ লক্ষ ছাড়িয়েছে
১২-১৪ বছর বয়সীদের ৩ কোটি ৪২ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২১ হাজার ১৭৭
দেশে গত ২৪ ঘণ্টায় ৪ হাজার ৪১ জন নতুন করে আক্রান্ত হয়েছেন
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক ভিত্তিতে আক্রান্তের হার বর্তমানে ০.৭৩ শতাংশ
নয়াদিল্লী, ৩ জুন, ২০২২
ভারতে কোভিড-১৯ টিকাকরণ ১৯৩ কোটি ৮৩ লক্ষ ৭২ হাজার ৩৬৫ ছাড়িয়েছে। ১২-১৪ বছর বয়সীদের কোভিড-১৯ টিকাকরণ গত ১৬-ই মার্চ থেকে শুরু হয়েছে। এখনও পর্যন্ত এই বয়সী ছেলেমেয়েদের ৩ কোটি ৪২ লক্ষ ২৭ হাজার ৮৫৩টি টিকার প্রথম ডোজ দেওয়া হয়েছে। একইভাবে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয় গত ১০-ই এপ্রিল থেকে।
আজ সকাল ৭টা পর্যন্ত পাওয়া প্রাথমিক তথ্যের ভিত্তিতে টিকাকরণের পরিসংখ্যান নিম্নরূপ-
|
|
স্বাস্থ্যকর্মী
|
|
প্রথম ডোজ
|
|
১,০৪,০৭,১৭৬
|
|
দ্বিতীয় ডোজ
|
|
১,০০,৪২,০১৫
|
|
প্রিকশন ডোজ
|
|
৫২,৬৮,৪৬৫
|
|
অগ্রভাগে থাকা স্বাস্থ্যকর্মী
|
|
প্রথম ডোজ
|
|
১,৮৪,১৯,৫৪৯
|
|
দ্বিতীয় ডোজ
|
|
১,৭৫,৮৭,৬১৫
|
|
প্রিকশন ডোজ
|
|
৮৮,৪১,৪৬১
|
|
১২-১৪ বছর বয়সী
|
|
প্রথম ডোজ
|
|
৩,৪২,২৭,৮৫৩
|
|
দ্বিতীয় ডোজ
|
|
১,৭১,৫৭,১৩৭
|
|
১৫-১৮ বছর বয়সী
|
|
প্রথম ডোজ
|
|
৫,৯৫,৫১,৯১৫
|
|
দ্বিতীয় ডোজ
|
|
৪,৬০,১৯,৮১৩
|
|
১৮-৪৪ বছর বয়সী
|
|
প্রথম ডোজ
|
|
৫৫,৭২,৬১,৬৯৫
|
|
দ্বিতীয় ডোজ
|
|
৪৯,১০,৬২,১৬৯
|
|
প্রিকশন ডোজ
|
|
৯,৭৫,৩৬১
|
|
৪৫-৫৯ বছর বয়সী
|
|
প্রথম ডোজ
|
|
২০,৩২,৭০,৬৩২
|
|
দ্বিতীয় ডোজ
|
|
১৯,১০,৮১,৬১৯
|
|
প্রিকশন ডোজ
|
|
১৪,৭১,২৯৭
|
|
৬০ বছরের বেশি বয়সী
|
|
প্রথম ডোজ
|
|
১২,৭১,০৫,২৯৪
|
|
দ্বিতীয় ডোজ
|
|
১১,৯১,৯৩,৩৪৯
|
|
প্রিকশন ডোজ
|
|
১,৯৪,২৭,৯৪২
|
|
প্রিকশন ডোজ
|
|
৩,৫৯,৮৪,৫৩৩
|
|
মোট
|
|
১,৯৩,৮৩,৭২,৩৬৫
দেশে সুস্পষ্টভাবে করোনায় আক্রান্তের সংখ্যা বর্তমানে ২১ হাজার ১৭৭ যা মোট আক্রান্তের ০.০৫ শতাংশ।
জাতীয় স্তরে সুস্থতার হার ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৩৬৩ জন। এরফলে মহামারী শুরুর সময় থেকে মোট সুস্থতার সংখ্যা ৪ কোটি ২৬ লক্ষ ২২ হাজার ৭৫৭।
দেশে গত ২৪ ঘণ্টায় নতুন করে আক্রান্ত হয়েছেন ৪ হাজার ৪১ জন।
দেশে গত ২৪ ঘণ্টায় ৪ লক্ষ ২৫ হাজার ৩৭৯টি কোভিড-১৯ নমুনা পরীক্ষা হয়েছে। এরফলে মোট নমুনা পরীক্ষার সংখ্যা ৮৫ কোটি ১৭ লক্ষ ৬৩ হাজার ৯৭৪।
সাপ্তাহিক ভিত্তিতে আক্রান্তের হার বর্তমানে ০.৭৩ শতাংশ এবং দৈনিক ভিত্তিতে আক্রান্তের হার ০.৯৫ শতাংশ।
CG/SS/NS
প্রধানমন্ত্রীরদপ্তর
প্রধানমন্ত্রী লোকসভার অধ্যক্ষ হিসেবে ওম বিড়লার নির্বাচনকে স্বাগত জানিয়েছেন
নয়াদিল্লি, ১৯ জুন, ২০১৯
প্রধানমন্ত্রী শ্রী নরেন্দ্র মোদী সপ্তদশ লোকসভার অধ্যক্ষ হিসেবে শ্রী ওম বিড়লার সর্বসম্মতভাবে নির্বাচনকে স্বাগত জানিয়েছেন।
লোকসভায় আজ তাঁর ভাষণে প্রধানমন্ত্রী, শ্রী বিড়লাকে অভিনন্দন জানান। তিনি বলেন, সংসদের অধ্যক্ষ হিসেবে তাঁর মতো একজন বিশিষ্ট ব্যক্তিকে পাওয়া সব সদস্যদের কাছে গৌরবের বিষয়।
শ্রী মোদী বলেন, শ্রী ওম বিড়লা দীর্ঘদিন ধরে জনগণের সেবায় নিয়োজিত। ছাত্রনেতা হিসেবে তিনি সমাজের জন্য যে কাজ শুরু করেছিলেন, তা আজও অব্যাহত রয়েছে। রাজস্হানের কোটা-র সার্বিক উন্নয়নে প্রধানমন্ত্রী শ্রী ওম বিড়লার ভূমিকার কথা উল্লেখ করেন।
প্রধানমন্ত্রী নব-নির্বাচিত অধ্যক্ষের সঙ্গে তাঁর দীর্ঘদিনের সম্পর্কের কথাও উল্লেখ করেন। এই প্রসঙ্গে কচ্ছ এলাকার ভূমিকম্প এবং কেদারনাথের বন্যার পর শ্রী বিড়লার একনিষ্ঠভাবে কাজ করার কথা প্রধানমন্ত্রী স্মরণ করেন।
প্রধানমন্ত্রী অধ্যক্ষকে আশ্বস্ত করে বলেছেন, সংসদের কাজকর্ম সুষ্ঠুভাবে পরিচালনার ক্ষেত্রে তিনি সদস্যদের থেকে সবরকমের সহযোগিতা পাবেন।
CG/CB/NS
(Visitor Counter : 84
প্রধানমন্ত্রীরদপ্তর
বসুন্ধরা দিবসে ধরিত্রী মায়ের প্রতি কৃতজ্ঞতা প্রকাশ করে ভিডিও শেয়ার করলেন প্রধানমন্ত্রী
নয়াদিল্লি, ২২ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, বসুন্ধরা দিবস ধরিত্রী মায়ের প্রতি আমাদের কৃতজ্ঞতা প্রকাশ এবং এই গ্রহের প্রতি আমাদের আরও যত্নবান হওয়ার অঙ্গীকারকেই প্রতিফলিত করে। এই উপলক্ষে প্রধানমন্ত্রী একটি ভিডিও সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, “বসুন্ধরা দিবস ধরিত্রী মায়ের প্রতি আমাদের কৃতজ্ঞতা প্রকাশ এবং এই গ্রহের প্রতি আমাদের আরও যত্নবান হওয়ার অঙ্গীকারকেই প্রতিফলিত করে”।
CG/BD/SB
(
আয়ুষ
হিমাচল প্রদেশে এএসইউ অ্যান্ড এইচ ওষুধ উৎপাদক ও নিয়ামক সংস্থাগুলির জন্য প্রশিক্ষণ শিবির আয়োজন
নয়াদিল্লি, ২৬ নভেম্বর, ২০২১
আয়ুষ ওষুধ উৎপাদন এবং নিয়ন্ত্রণমূলক ব্যবস্থাগুলির বাস্তবিক বিভিন্ন দিক সম্পর্কে উৎপাদক তথা নিয়ামক সংস্থাগুলিকে সচেতন করে তুলতে আয়ুষ মন্ত্রক দু’দিনের এক প্রশিক্ষণ শিবির আয়োজন করে। তিন মাসে মন্ত্রকের ওষুধ সংক্রান্ত নীতি প্রণয়ন শাখার পক্ষ থেকে যে ৫টি প্রশিক্ষণ শিবির আয়োজনের পরিকল্পনা করা হয়েছে, তার মধ্যে এটি ছিল প্রথম।
হিমাচল প্রদেশের মান্ডিতে গতকাল আঞ্চলিক আয়ুর্বেদ গবেষণা প্রতিষ্ঠানে উত্তরাঞ্চলীয় রাজ্যগুলিকে নিয়ে এই প্রশিক্ষণ শিবির আয়োজন করা হয়। শিবিরে হিমাচল প্রদেশ, উত্তরাখন্ড, পাঞ্জাব, চন্ডীগড়, লাদাখ, জম্মু ও কাশ্মীর এবং হরিয়ানা থেকে ৪০ জনেরও বেশি প্রতিনিধি যোগ দেন। এই প্রশিক্ষণ শিবিরে বর্তমান নিয়ন্ত্রণমূলক ব্যবস্থা, আয়ুষ ওষুধপত্রের গুণমান যাচাই, শিল্প সংস্থাগুলির জন্য কর্মসূচি এবং রাজ্য ড্রাগ কন্ট্রোল কাঠামো নিয়ে বিস্তারিত আলোচনা হয়। শিবিরে গুণগতমানের আয়ুষ ওষুধ উৎপাদনের লক্ষ্যে সবপক্ষকে আরও উৎসাহিত করা হয়। কেন্দ্র ও রাজ্য সরকারগুলির পক্ষ থেকে তাদের সাহায্যের আশ্বাস দেওয়া হয়।
মন্ত্রকের আধিকারিকরা জানিয়েছেন, আয়ুষ ওষুধ নিয়ামক এবং আয়ুষ ওষুধ উৎপাদক সংস্থাগুলির মধ্যে আরও স্বচ্ছতা ও দায়বদ্ধতা নিয়ে আসতেই এই প্রশিক্ষণ কর্মসূচি আয়োজন করা হয়। সেন্ট্রাল কাউন্সিল ফর রিসার্চ ইন আয়ুর্বেদিক সায়েন্সেস এবং একাধিক জাতীয় স্তরের প্রতিষ্ঠানের সঙ্গে সহযোগিতায় মন্ত্রকের ওষুধ সংক্রান্ত নীতি প্রণয়ন শাখা দু’দিনের এই প্রশিক্ষণ কর্মসূচির আয়োজন করেছে।
CG/BD/SB
(Visitor Counter : 86
প্রধানমন্ত্রীরদপ্তর
নতুন সংসদ ভবন প্রত্যেক ভারতবাসীকে গর্বিত করবে : প্রধানমন্ত্রী
প্রধানমন্ত্রীর পাঠানো ভিডিওটি দেখে নাগরিকদের ব্যক্তিগত অনুভূতি স্বকন্ঠে রেকর্ড করার অনুরোধ
নতুন দিল্লি, ২৬শে মে, ২০২৩
প্রধানমন্ত্রী শ্রী নরেন্দ্র মোদী নতুন সংসদ ভবনের ছবি সকলের সঙ্গে ভাগ করে নিয়েছেন। শ্রী মোদী তাঁর পাঠানো ভিডিওটির বিষয়ে নাগরিকদের অনুভূতি স্বকন্ঠে জানতে চেয়েছেন।
এক ট্যুইট বার্তায় প্রধানমন্ত্রী বলেছেন :
“নতুন সংসদ ভবন প্রত্যেক ভারতবাসীকে গর্বিত করবে। সুন্দর এই ভবনটির ছবি সম্বলিত একটি ভিডিও সকলের সঙ্গে ভাগ করে নিচ্ছি। আপনাদের কাছে বিশেষ অনুরোধ – এই ভিডিওটি সকলের সঙ্গে ভাগ করে নিন এবং আপনার অনুভূতির কথা স্বকন্ঠে রেকর্ড করুন। আমি সেগুলির মধ্য থেকে কয়েকটিকে রিট্যুইট করবো। #MyParliamentMyPride. ব্যবহার করতে ভুলবেন না যেন।”
(CG/CB/SFS
প্রধানমন্ত্রীরদপ্তর
নির্বাচনে জয়লাভের জন্য কানাডার প্রধানমন্ত্রী জাস্টিন ট্রুডো-কে অভিনন্দন ভারতের প্রধানমন্ত্রীর
নয়াদিল্লি, ২২ অক্টোবর, ২০১৯
প্রধানমন্ত্রী শ্রী নরেন্দ্র মোদী মঙ্গলবার কানাডার নির্বাচনে জয়লাভের জন্য প্রধানমন্ত্রী জস্টিন ট্রুডো-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী শ্রী মোদী বলেছেন, “অভিনন্দন জাস্টিন ট্রুডো@Justin Trudeau! ভারত ও কানাডার মধ্যে অভিন্ন মূল্যবোধের পাশাপাশি, গণতন্ত্র ও বহুত্ববাদের ক্ষেত্রেও এক দৃঢ় অঙ্গীকার রয়েছে। দ্বিপাক্ষিক সম্পর্ককে আরও নিবিড়তর করার লক্ষ্যে একযোগে কাজ করার ব্যাপারে অত্যন্ত আশাবাদী”।
CG/BD/SB
(Visitor Counter : 39
স্বাস্থ্যওপরিবারকল্যাণমন্ত্রক
কোভিড-১৯-এর মোকাবিলায় ডঃ হর্ষ বর্ধনের পরিস্থিতি পর্যালোচনা
নয়াদিল্লি, ১৫ মার্চ, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ নতুন দিল্লিতে কোভিড-১৯-এর মোকাবিলায় বিভিন্ন রাজ্য ও কেন্দ্রশাসিত অঞ্চলগুলির গৃহীত বিভিন্ন পদক্ষেপ পর্যালোচনা করেছেন। মন্ত্রকের সচিব শ্রীমতী প্রীতি সুদান, আইজিসিএমআর-এর মহানির্দেশক ডঃ বলরাম ভার্গব, স্বাস্থ্য বিভাগের দুই বিশেষ সচিব শ্রী অরুণ সিংঘল ও শ্রী সঞ্জীব কুমার, এনডিএমএ-র সদস্য সচিব শ্রী জি ভি ভি শর্মা, এইম্স-এর নির্দেশক ডঃ রণদীপ গুলেরিয়া, ডঃ আর এম এল হাসপাতালের ডঃ মীনাক্ষী ভরদ্বাজ, এনসিডিসি-র নির্দেশক ডঃ সুজিত সিং সহ মন্ত্রকের পদস্থ আধিকারিকরা এই বৈঠকে উপস্থিত ছিলেন।
কোভিড-১৯-এর সংক্রমণের বিষয়ে জাতীয় ও আন্তর্জাতিক পরিস্থিতির বিষয়ে ডঃ হর্ষ বর্ধনকে জানানো হয়। এই ভাইরাসের মোকাবিলায় কেন্দ্র, রাজ্য ও কেন্দ্রশাসিত অঞ্চলগুলি কি কি ব্যবস্থা নিয়েছে তা জানানো হয়। আইসোলেশন ওয়ার্ড, বিভিন্ন রোগ প্রতিরোধের সরঞ্জাম, মাস্ক, স্বাস্থ্য পরীক্ষার বিভিন্ন সরঞ্জামের বিষয়েও বৈঠকে আলোচনা হয়। কোভিড-১৯-এর মোকাবিলায় গৃহীত নিয়ম-নীতিগুলি ঠিকঠাক মেনে চলার জন্য কেন্দ্রীয় মন্ত্রী রাজ্য এবং কেন্দ্রশাসিত অঞ্চলগুলিকে অনুরোধ জানান। সমস্ত হাসপাতালগুলি যেন পরিষ্কার-পরিচ্ছন্ন থাকে ডঃ হর্ষ বর্ধন সেই পরামর্শও দেন। সামাজিক দূরত্ব বজায় রাখা, অহেতুক ভ্রমণ এবং জমায়েত এড়ানো সহ বিভিন্ন পদক্ষেপ নিয়েও বৈঠকে আলোচনা হয়।
মন্ত্রী রাজ্যগুলির ক্ষমতা বৃদ্ধির জন্য বিভিন্ন পদক্ষেপ নিয়েও আলোচনা করেন। এছাড়া, জনসচেতনতা গড়ে তুলতে গৃহীত পদক্ষেপ, বাড়ি থেকে কাজ করার সুবিধা, পৃথকভাবে নজরদারি অর্থাৎ, কোয়ারান্টাইনে থাকার ব্যবস্থাপনা নিয়েও আলোচনা হয়। এই আলোচনাগুলি থেকে গৃহীত সিদ্ধান্ত নিয়ে আগামীকাল কোভিড-১৯-এর মন্ত্রীগোষ্ঠীর বৈঠকে আলোচনা হবে। ডঃ হর্ষ বর্ধন ২৪ ঘন্টার কন্ট্রোল রুমের হেল্পলাইন –  ২৩৯৭-৮০৪৬-এ আরও লাইনের ব্যবস্থা করা এবং মানবসম্পদ বৃদ্ধির নির্দেশ দেন যাতে কোভিড-১৯ সংক্রান্ত প্রশ্নাবলীর উত্তর দেওয়ার সুবিধা হয়।
সরকার কোভিড-১৯-এ আক্রান্ত দেশগুলি থেকে ভারতীয় নাগরিকদের নিয়ে আসছে। আজ সকালে ইতালির মিলান থেকে একটি বিমান ২১৮ জন যাত্রীকে নিয়ে দিল্লিতে এসে পৌঁছয়। নিয়ম অনুসারে এঁদের চাওলায় আইটিবিপি ক্যাম্পে কোয়ারান্টাইনের জন্য রাখা হয়েছে। এছাড়াও ইরান থেকে ২৩৬ জনের তৃতীয় দলটি দেশে এসে পৌঁছেছে। এঁদের জয়সলমীরে সেনাবাহিনীর ব্যবস্থাপনায় কোয়ারান্টাইনে রাখা হয়েছে। ইরান ছাড়ার আগে এঁদের স্বাস্থ্য পরীক্ষা করা হয় এবং কারোর শরীরেই এই ভাইরাসের লক্ষণ পাওয়া যায়নি। ত্রিবান্দ্রম, দিল্লি, মুম্বাই, কলকাতা, বেঙ্গালুরু এবং হায়দরাবাদে কোভিড-১৯ আক্রান্ত দেশ থেকে আসা ২৬৫ জন যাত্রীকে কোয়ারান্টাইনে রাখা হয়েছে।
সর্বশেষ তথ্য অনুযায়ী, ২৩ জনের দেহে এই ভাইরাস পাওয়া গেছে। এঁদের মধ্যে ১৭ জন মহারাষ্ট্রের, দু’জন তেলেঙ্গানার, একজন রাজস্থানের এবং তিনজন কেরলের। যে দু’জনের মৃত্যু হয়েছে তাঁদের শরীরে আগে থেকেই এই জীবাণু ছিল। এঁদের সংস্পর্শে যাঁরা এসেছিলেন, তাঁদের চিহ্নিত করে ইতিমধ্যেই ৪ হাজার জনকে নজরদারিতে রাখা হয়েছে। গতকাল বুলদানায় যে রোগী একটি বেসরকারি হাসপাতালে মারা গেছেন, তাঁর নমুনায় কোভিড-১৯-এর লক্ষণ পাওয়া যায়নি।
CG/CB/DM
(Visitor Counter : 89